CELEX: 22020D0299
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 280/2019, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, bandymai ir sertifikavimas) [2020/299]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/10
               
            
         EEE JUNGTINIO KOMITETO SPRENDIMAS
         Nr. 280/2019
         2019 m. gruodžio 13 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, bandymai ir sertifikavimas) [2020/299]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2019 m. gegužės 2 d. Komisijos įgyvendinimo reglamentas (ES) 2019/723, kuriuo nustatomos Europos Parlamento ir Tarybos reglamento (ES) 2017/625 taikymo taisyklės, susijusios su standartine pavyzdine forma, naudotina valstybių narių teikiamose metinėse ataskaitose (1);
                  
               
                     (2)
                  
                  
                     šis sprendimas yra susijęs su teisės aktais, kuriuose yra nuostatų dėl augalų sveikatos. Teisės aktai dėl augalų sveikatos nepatenka į EEE susitarimo taikymo sritį, todėl nuostatos dėl augalų sveikatos netaikomos ELPA valstybėms;
                  
               
                     (3)
                  
                  
                     šis sprendimas susijęs su teisės aktais, kuriuose yra nuostatų dėl gyvų gyvūnų, išskyrus žuvis ir akvakultūros gyvūnus. Nuostatos dėl gyvų gyvūnų, išskyrus žuvis ir akvakultūros gyvūnus, netaikomos Islandijai, kaip nurodyta EEE susitarimo I priedo I skyriaus įvadinės dalies 2 dalyje;
                  
               
                     (4)
                  
                  
                     šis sprendimas susijęs su teisės aktais dėl veterinarijos klausimų, pašarų ir maisto produktų. Teisės aktai dėl veterinarijos klausimų, pašarų ir maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose ir II priedo XII skyriaus įžangoje. Todėl šis sprendimas Lichtenšteinui netaikomas;
                  
               
                     (5)
                  
                  
                     Sprendimas 2006/778/EB (2) ir Įgyvendinimo sprendimas 2013/188/ES (3) panaikinami nuo 2019 m. gruodžio 14 d. į EEE susitarimą įtrauktu Įgyvendinimo reglamentu (ES) 2019/723, todėl jie turi būti iš EEE susitarimo išbraukti nuo 2019 m. gruodžio 14 d.;
                  
               
                     (6)
                  
                  
                     todėl EEE susitarimo I ir II priedai turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedas iš dalies keičiamas taip:
            
                        1.
                     
                     
                        I skyriaus 1.1 dalyje po 11b punkto (Europos Parlamento ir Tarybos reglamentas (ES) 2017/625) įterpiamas šis punktas:
                        
                                    „11ba.
                                 
                                 
                                    
                                       32019 R 0723: 2019 m. gegužės 2 d. Komisijos įgyvendinimo reglamentas (ES) 2019/723, kuriuo nustatomos Europos Parlamento ir Tarybos reglamento (ES) 2017/625 taikymo taisyklės, susijusios su standartine pavyzdine forma, naudotina valstybių narių teikiamose metinėse ataskaitose (OL L 124, 2019 5 13, p. 1).“
                                 
                              
                  
                        2.
                     
                     
                        II skyriuje po 31q punkto (Europos Parlamento ir Tarybos reglamentas (ES) 2017/625) įterpiamas šis punktas:
                        
                                    „31qa.
                                 
                                 
                                    
                                       32019 R 0723: 2019 m. gegužės 2 d. Komisijos įgyvendinimo reglamentas (ES) 2019/723, kuriuo nustatomos Europos Parlamento ir Tarybos reglamento (ES) 2017/625 taikymo taisyklės, susijusios su standartine pavyzdine forma, naudotina valstybių narių teikiamose metinėse ataskaitose (OL L 124, 2019 5 13, p. 1).“
                                 
                              
                  
                        3.
                     
                     
                        I skyriaus 9.1 dalyje 14 punkto (Komisijos įgyvendinimo sprendimas 2013/188/ES) ir I skyriaus 9.2 dalyje 4 punkto (Komisijos sprendimas 2006/778/EB) tekstas išbraukiamas nuo 2019 m. gruodžio 14 d.
                     
                  
         
            2 straipsnis
            II priedo XII skyriuje po 164 punkto (Europos Parlamento ir Tarybos reglamentas (ES) 2017/625) įterpiamas šis punktas:
            
                        „164a.
                     
                     
                        
                           32019 R 0723: 2019 m. gegužės 2 d. Komisijos įgyvendinimo reglamentas (ES) 2019/723, kuriuo nustatomos Europos Parlamento ir Tarybos reglamento (ES) 2017/625 taikymo taisyklės, susijusios su standartine pavyzdine forma, naudotina valstybių narių teikiamose metinėse ataskaitose (OL L 124, 2019 5 13, p. 1).“
                     
                  
         
            3 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2019/723 tekstas islandų ir norvegų kalbomis yra autentiškas.
         
         
            4 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1), arba 2019 m. rugsėjo 27 d. EEE jungtinio komiteto sprendimo Nr. 210/2019 įsigaliojimo dieną (4), iš šių datų pasirenkama vėlesnė.
         
         
            5 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 124, 2019 5 13, p. 1.
         
            (2)  OL L 314, 2006 11 15, p. 39.
         
            (3)  OL L 111, 2013 4 23, p. 107.
         
            (*1)  Konstitucinių reikalavimų nenurodyta.
         
            (4)  Dar nepaskelbta Oficialiajame leidinyje.